Diari Oficial de la Generalitat Valenciana


Sumari del DOGV 7068, del 16-07-2013 (2013/7201)

Notificació de la sentència dictada en el procediment de divorci número 298/2012.
---------------------------------------------------------------------------------

### Dades del document

Número de DOGV
:   7068

Data del DOGV
:   16-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7201


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el procediment de divorci número 298/2012. [2013/7201]  
Divorci contenciós 000298/2012  
D'Isabel María Rodríguez Mendoza.  
Procuradora: Carmen Pilar Esteve Moliner.  
Contra: Daniel Cruz Llanera.  
Procurador/a: -   
En el present procediment de divorci contenciós, seguit a instàncies d'Isabel María Rodríguez Mendoza contra Daniel Cruz Llanera, s'ha dictat la sentència que, literalment, diu així:  
«Sentència número 000141/2012   
Jutgessa que la dicta: Elena Zabalza Sánchez.  
Lloc: Vinaròs.   
Data: 6 de novembre de 2012.   
Elena Zabalza Sánchez, jutgessa del Jutjat de Primera Instància número 2 de Vinaròs, he vist les presents actuacions de divorci contenciós seguides amb el número 298/2011, promogudes a instàncies de Carmen Esteve Moliner, en nom i representació d'Isabel María Rodríguez Mendoza, i assistit de la lletrada Elvira Lorenzo-Arroyo Poullet, contra Daniel Cruz Llanera, que no va comparéixer a l'acte de la vista a pesar d'haver sigut citat de forma legal  
Antecedents de fet  
Primer. La procuradora esmentada, en la representació mencionada, va interposar una demanda de divorci respecte del matrimoni format per la part actora i Daniel Cruz Llanera, en la qual, per mitjà de paràgrafs separats, exposava els fets en què fonamentava la seua pretensió, hi adjuntava els documents pertinents i feia al·legació dels fonaments de dret que entenia que eren aplicables al cas, i concloïa amb la súplica que, després dels tràmits legals, es dictara una sentència estimatòria de la demanda en què es declarara, per consegüent, la dissolució per divorci del vincle matrimonial dels cònjuges.   
Segon. Admesa a tràmit la demanda es va comunicar a l'altra part i se la va citar perquè en el termini de 20 dies contestara la demanda. Atés que Daniel Cruz Llanera no hi ha comparegut dins de termini per a contestar la demanda, se'l va declarar en situació de rebel·lia processal.   
  
Tercer. Que arribat el dia del juí, va comparéixer la part actora degudament representada i assistida d'un lletrat i no va comparéixer la demandada. La part actora es va ratificar en les peticions de la demanda, i es va sol·licitar la recepció del pleit a prova. Que rebut el pleit a prova, la part actora va proposar la pràctica de la prova documental per reproduïda. Que admesa i practicada la prova declarada prèviament pertinent, van quedar les actuacions vistes per a sentència.   
Quart. Que en la tramitació del present procediment s'han observat totes les prescripcions legals.  
Fonaments de dret  
Primer. El matrimoni es dissol, d'acord amb l'article 85 del Codi Civil, siga quina siga la forma i el temps de la seua celebració, per la mort o la declaració de defunció d'un dels cònjuges i pel divorci. Segons establix l'article 86 del mateix text legal, es decretarà judicialment el divorci, siga quina siga la forma de celebració del matrimoni, a petició d'un sol dels cònjuges, d'ambdós o d'un amb el consentiment de l'altre, quan concórreguen els requisits i circumstàncies exigits en l'article 81 del Codi Civil.   
Segon. Segons l'article 81 Codi Civil: «es decretarà judicialment la separació, siga quina siga la forma de celebració del matrimoni: 1. A petició d'ambdós cònjuges o d'un amb el consentiment de l'altre, una vegada transcorreguts tres mesos des de la celebració del matrimoni. A la demanda s'adjuntarà una proposta de conveni regulador redactada segons l'article 90 d'este codi. 2. A petició d'un sol dels cònjuges, una vegada transcorreguts tres mesos des de la celebració del matrimoni. No serà necessari el transcurs d'este termini per a la interposició de la demanda quan s'acredite l'existència d'un risc per a la vida, la integritat física, la llibertat, la integritat moral o llibertat i indemnitat sexual del cònjuge demandant o dels fills d'ambdós o de qualsevol dels membres del matrimoni».  
Estos requisits s'han acreditat amb la documentació aportada per la part demandant en l'escrit de demanda, per la qual cosa cal estimar-la i declarar dissolt per divorci el matrimoni format per Isabel María Rodríguez Mendoza i Daniel Cruz Llanera, i és en conseqüència d'aplicació l'article 95 del Codi Civil, segons el qual, una vegada la sentència siga ferma, produirà, respecte dels béns del matrimoni, la dissolució del règim economicomatrimonial. Així mateix, i d'acord amb l'article 89 del Codi Civil, la sentència haurà d'inscriure's en el registre civil per a produir efectes davant dels tercers de bona fe.   
  
Tercer. D'acord amb el que establix l'article 394 de la Llei d'Enjudiciament Civil, no pertoca la imposició de costes en el present procediment.   
Vistos els preceptes esmentats i tots els altres que hi són aplicables de manera general i pertinent,  
Dispose  
Estime la demanda de divorci contenciós plantejada per la representació processal d'Isabel María Rodríguez Mendoza contra Daniel Cruz Llanera, i declare el divorci dels esmentats, amb tots els efectes legals i sense un pronunciament exprés en costes.  
  
La sentència haurà d'inscriure's en el Registre Civil perquè produïsca efectes davant dels tercers de bona fe.  
Notifiqueu la present resolució a les parts del present expedient, i feu-los saber que en contra es pot interposar un recurs d'apel·lació davant de l'Audiència Provincial de Castelló. El recurs s'interposarà davant del tribunal que haja dictat la resolució que s'impugne dins del termini de 20 dies hàbils, comptats des de l'endemà de la notificació. En la interposició del recurs l'apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, com establix l'article 458 de la Llei d'Enjudiciament Civil, després de la reforma que hi hagut per la Llei 37/2011, de 10 d'octubre, de Mesures d'Agilització Processal.  
  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Esta és la meua sentència que, jutjant definitivament en primera instància, pronuncie, mane i firme.  
Publicació. L'anterior sentència va ser llegida i publicada pel jutge que subscriu mentres celebrava audiència pública el mateix dia de la data. En done fe.»  
I atés que el demandat, Daniel Cruz Llanera, es troba en parador desconegut, expedisc este edicte a fi que li valga de notificació de forma deguda.  
  
Vinaròs, 4 de febrer de 2013.- El secretari judicial: Sebastián Juan Roso Pablo.